નાણાં મંત્રાલયના એક અધિકારીઅે જણાવ્યું કે દેશના મોટા ભાગના વિસ્તારમાં હવે કેશ મેળવવાની સમસ્યા રહી નથી. ગયા શુક્રવાર સુધી 10 લાખ કરોડ રૂપિયાની નવી નોટો સિસ્ટમમાં નખાઈ ચૂકી છે. બિહાર, અોરિસા, પશ્ચિમ બંગાળ અને તમામ દક્ષિણ રાજ્ય, પૂર્વોત્તરનાં રાજ્યમાં બેન્ક શાખાઅોમાં કે અેટીએમ પર કોઈ ભીડ નથી. દિલ્હી અને એનસીઅારમાં નોટબંધી બાદ નવી નોટો માટે સૌથી વધુ ભીડ જોવા મળી હતી. અહીં પણ બેન્ક બ્રાન્ચમાં ભીડ પૂરી થઈ ચૂકી છે. અન્ય ભાગમાં પણ એક અઠવાડિયામાં યોગ્ય પ્રમાણમાં રોકડ પહોંચવા લાગશે. તે જોતાં બજેટ રજૂ થવાની અાસપાસ સુધી રોકડ ઉપાડ પરની હાલની મર્યાદા પૂરી થઈ જાય તેવા અણસાર છે.